OpenLLM-France/wikimedia huggingface dataset:
# Aksakov (cràter)

Aksakov és un cràter d'impacte de 174 km de diàmetre de Mercuri. Porta el nom de l'escriptor rus Serguei Aksàkov (1791-1859), i el seu nom va ser aprovat per la Unió Astronòmica Internacional el 2012.

## Referències

* 1 2 «Aksakov». Gazetteer of Planetary Nomenclature. United States Geological Survey, 07-10-2016. [Consulta: 13 març 2017].

## Vegeu també

* Llista de cràters de Mercuri
# Akhethotep Hemi

Akhethotep Hemi va ser un oficial egipci de finals de la V dinastia. Va servir probablement sota el rei Unas. El seu màxim títol era el de djati, convertint-lo en l'oficial més important de la cort reial, només per darrere del rei. A més del títol de djati, també era «Supervisor dels tresors», «Supervisor dels escribes dels documents del rei» i «Supervisor de les golfes dobles», càrrecs importants a la cort reial.
Akhethotep Hemi és conegut principalment per la seva mastaba situada no lluny de la piràmide d'Unas, que va ser excavada i publicada per Selim Hassan. Posterior a la mort d'Akhethotep Hemi, la mastaba va serusurpada per un funcionari anomenat Nebkauher. Sovint és difícil decidir quins títols de la decoració de la tomba pertanyen a un o altre funcionari.

## Referències

* ↑ Strudwick, 1985, p. 56.
* ↑ Hassan, 1975.

## Vegeu també

* Llista de djatis de l'antic Egipte.

## Bibliografia

* Hassan, Selim. The Mastaba of Neb-Kaw-Ḥer, Excavations at Saqqara 1937–1938 (en anglès). vol. I. El Caire: General Organisation for Government Printing Offices, 1975.
* Strudwick, (1985). (PDF). Studies in Egyptology. London, Boston: KPI. ISBN ., Nigel. The administration of Egypt in the Old Kingdom: the highest titles and their holders (en anglès). KPI, 1985. ISBN 978-0-71-030107-9. Arxivat 2014-04-03 a Wayback Machine.
# Altorf

Altorf (en alsacià Àldorf) és un municipi francès, situat a la regió del Gran Est, al departament del Baix Rin. L'any 1999 tenia 1.100 habitants.
Forma part del cantó de Molsheim, del districte de Molsheim i de la Comunitat de comunes de la Regió de Molsheim-Mutzig.

## Demografia

Demografia :
| 1793 | 1800 | 1806 | 1821 | 1831 | 1836 | 1841 | 1846 | 1851 | 1856 | 1861 | 1866 |
| 625 | 719 | 772 | 851 | 895 | 913 | 937 | 945 | 976 | 934 | 920 | 943 |
| 1871 | 1875 | 1880 | 1885 | 1890 | 1895 | 1900 | 1905 | 1910 | 1921 | 1926 | 1931 |
| 913 | 828 | 858 | 818 | 806 | 792 | 757 | 765 | 790 | 744 | 777 | 809 |
| 1936 | 1946 | 1954 | 1962 | 1968 | 1975 | 1982 | 1990 | 1999 | 2006 | 2010 | 2012 |
| 824 | 826 | 813 | 814 | 796 | 746 | 883 | 941 | 1100 | 1170 | 1273 | 1280 |

## Administració

Llista d'alcaldes :
| Període | Identitat |
| 1890-1909 | Charles Schaeffer |
| 1909-1919 | Aloise Heller |
| 1919-1927 | Aloise Voltz |
| 1927-1942 | Auguste Salomon |
| 1942-1944 | Lucien Vetter |
| 1945-1947 | Aloise Schaeffer |
| 1947-1965 | Charles Meppiel |
| 1965-1971 | Eugène Eyder |
| 1971-1977 | Antoine Klein |
| 1977-1983 | Marcel Schaeffer |
| 1983-2001 | Antoine Klein |
| 2001-2008 | Régine Kientzi |
| març 2008 | Gérard Adolph |

## Referències

* ↑ «cassini.ehess.fr». Arxivat de l'original el 2015-04-02. [Consulta: 29 març 2015].
# Al-Djazira

«Al-Djazira» té aquests significats:
Paraula àrab que vol dir "illa" i per extensió península:
* al-Djazira, nom donat pels historiadors àrabs a la regió de la part septentrional de Mesopotàmia entre el Tigris i l'Eufrates
* al-Djazira al-Khadra, nom àrab d'Algesires.
Vegeu també: Djazirat
# Al-Jazeera Club Amman

L'Al-Jazeera Club Amman (àrab: نادي الجزيرة, Nādī al-Jazīra, ‘Club de la Península [Aràbiga]’) és un club jordà de futbol de la ciutat d'Amman.
Va ser fundat l'any 1947.

## Palmarès

* Lliga jordana de futbol:
       1952, 1955, 1956
* Copa jordana de futbol:
       1984, 2018
* Escut jordà de futbol:
       1981-82, 1986-87
* Supercopa jordana de futbol:
       1985

## Referències

* ↑ «المحارمة رئيسا لنادي الجزيرة بالتزكية».
* ↑ Perfil Arxivat 2012-06-05 a Wayback Machine. a nationalfootballteams
* ↑ Perfil a kooora
* ↑ Perfil a soccerway
* ↑ Perfil a eurosport
* ↑ «Jordan - List of Foundation Dates Clubs». rsssf.com. [Consulta: 16 desembre 2017].
* ↑ «Jordan - List of Champions». rsssf.com. [Consulta: 16 desembre 2017].
* 1 2 3 «Jordan - List of Cup Winners». rsssf.com. [Consulta: 16 desembre 2017].
# Al-Jawad al-Isfahaní

Abu-Jàfar Muhàmmad Jamal-ad-Din ibn Alí al-Jawad al-Isfahaní, més conegut senzillament com al-Jawad al-Isfahaní (àrab: الجواد الاصفهاني, al-Jawād al-Iṣfahānī), fou un visir dels zengites (mort el 1164).
Va estar al servei del sultà seljúcida Mahmud i es va fer amic d'Imad-ad-Din Zengi I que el va nomenar governador de Nisibe (Nasibin) i Ar-Rakka i visir dels seus dominis. Quan Zengi fou assassinat va estar a punt també de morir però va poder arribar amb les tropes a Mossul i el fill de Zengi, Sayf-ad-Din Ghazí, el va confirmar en els seus càrrecs. Fou llavors quan se li va donar el malnom d'al-Jawad (el generós). Quan Qutb-ad-Din Mawdud va substituir Sayf-ad-Dawla Ghazí, el va fer empresonar (1163) i va morir captiu el 1164.

## Referències

* Ed. «al-D̲j̲awād al-Iṣfahānī». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 23 de maig de 2016 <http://referenceworks.brillonline.com/entries/encyclopaedia-of-islam-2/al-djawad-al-isfahani-SIM_2022>
# Anaerobàcter

Anaerobacter és un gènere de bacteris gram positius relacionat amb Clostridium. Són quimiotrofs anaerobis i normalment produeixen més d'una endòspora per cada cèl·lula bacteriana (fins a 5 endòspores). Fan la fixació del nitrogen.

## Referències

* ↑ Siunov A, Nikitin D, Suzina N, Dmitriev V, Kuzmin N, Duda V «Phylogenetic status of Anaerobacter polyendosporus, an anaerobic, polysporogenic bacterium.». Int J Syst Bacteriol, 49 Pt 3, 1999, pàg. 1119–24. Arxivat de l'original el 2007-06-16. PMID: 10425769 [Consulta: 14 desembre 2012].
* ↑ Madigan M; Martinko J (editors).. Brock Biology of Microorganisms. 11th. Prentice Hall, 2005. ISBN 0-13-144329-1.
# Amazing Grace (pel·lícula)

Amazing Grace és una pel·lícula concert del 2018 "realitzada i produïda" per Alan Elliott. El metratge de la pel·lícula es va rodar sota la direcció de Sydney Pollack, que no rep cap crèdit com a director, només un "agraïment especial". Amazing Grace mostra Aretha Franklin enregistrant el seu àlbum en directe de 1972 que duu el mateix nom que la pel·lícula. Conté amb les intervencions de James Cleveland, Alexander Hamilton i el Southern California Community Choir, i compta amb el seu pare C. L. Franklin. S'ha doblat i subtitulat al català.
La pel·lícula no es va estrenar tal com estava previst el 1972 a causa de la dificultat per sincronitzar l'àudio amb les imatges, i va ser relegada a l'arxiu de Warner Bros. fins al 2007, quan el productor Alan Elliott va comprar el metratge en brut i va intentar sincronitzar-lo. El metratge editat, de 87 minuts de durada, estava previst pel 2011. Tanmateix, Franklin va demandar a Elliott per apropiar-se de la seva obra sense permís, i la data de llançament es va posposar. Elliott va tornar a intentar estrenar el film el 2015 al Festival de Cinema de Telluride, al Festival Internacional de Cinema de Toronto i al Festival Internacional de Cinema de Chicago, però Franklin el va tornar a demandar per motius que no s'han revelat. Després de la mort de Franklin el 2018, la seva família va arribar un acord per estrenar la pel·lícula, que es va estrenar al Doc NYC el 2018, abans de ser estrenada a tot el món el 5 d'abril de 2019. La pel·lícula ha rebut elogis de la crítica.

## Referències

* ↑ «Amazing Grace». Goita què fan, ara!. [Consulta: 26 juny 2024].
* ↑ Gleiberman, Owen. «DOC NYC Film Review: 'Amazing Grace'» (en anglès). Variety, November 13, 2018. Arxivat de l'original el March 29, 2019. [Consulta: September 10, 2019].
# Amoreos

Amoreos o Amoreu (en llatí: Amoraeus, en grec antic: Ἀμοραῖος) va ser un rei dels derbicis (derbices) que va fer la guerra contra el rei de Pèrsia Cir II el Gran. Segons Ctèsies el rei Cir va morir en aquella batalla.
Cir en realitat va morir va morir en guerra contra els massàgetes, dirigits per la reina Tòmiris l'any 530 aC.

## Referències

* ↑ Ctèsies. Pèrsica, C, 6
* ↑ Briant, Pierre. From Cyrus to Alexander : a history of the Persian Empire. Winona Lake, Ind.: Eisenbrauns, 2006, p. 62. ISBN 9781575061207.
# Amoret

* Aquest article tracta sobre el motiu ornamental. Si cerqueu la població dels Estats Units, vegeu «Amoret (Missouri)».
Un amoret, també conegut com a putto (mot italià; en plural, putti) és un motiu ornamental que adopta la figura de nen nu i alat. El terme italià putto, molt difós en la literatura i en la història de l'art, deriva del llatí putus. Vasari, a la seva obra Vite de più eccellenti architetti, pittori, et scultori italiani, da Cimabue insino a tempi nostri (1550-1565), en va donar la descripció primera.
La seva representació és abundant durant el Renaixement i el Barroc italià, principalment en el Barroc sicilià, i s'empraven com a elements decoratius a les esglésies, als altars, als orgues, als frescs i a l'escultura. Des de l'antiguitat fins als nostres dies, els amorets són utilitzats per representar la figura infantil d'Eros, el déu de l'amor conegut com a Cupido. A l'art paleocristià, aquesta forma de representació es va utilitzar per a la simbologia dels àngels; durant el Renaixement va ser freqüent emprar-los com a àngels músics: un bon exemple va ser l'ús que li va donar Donatello a l'altar major de la basílica de Sant Antoni de Pàdua.

## Referències

* ↑ Diccionario de Arte I. Barcelona: Spes Editorial SL (RBA), 2003, p.22. ISBN 84-8332-390-7 [Consulta: 6 novembre 2014].
# Antisti (escriptor)

Antisti (grec antic: Ἀντίστιος; llatí: Antistius) va ser un escriptor en llengua grega, probablement d'origen romà (segons el seu nom), que va escriure diversos epigrames grecs.
No es coneix la seva biografia però es conserven tres dels seus epigrames a l'Antologia grega.

## Referències

* ↑ Jacobs, Ad Anthol. Gr. XIII, p. 852.
# Antènor (escultor)

Antènor（en grec antic: Ἀντήνωρ; en llatí: Antenor), fill d'Eufrànor, fou un escultor grec nascut a Atenes.
Va fer les primeres estàtues de bronze d'Harmodi i Aristogitó, que els atenencs van col·locar al Ceràmic l'any 509 aC. Xerxes les va portar a Susa, i al seu lloc n'hi van posar unes altres fetes per Càl·lies o per Praxíteles. Alexandre el Gran, després de la conquesta de Pèrsia, les va retornar a Atenes, on foren restablertes al seu lloc original. Pausànias diu que les va retornar a Atenes un dels Antíocs, i Valeri Màxim un dels Seleucs, però sembla més certa la versió que diu que va ser Alexandre.

## Referències

* ↑ «Antènor (escultor)». Gran Enciclopèdia Catalana. Barcelona: Grup Enciclopèdia Catalana.
* ↑ Antenor a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 183
# Antènor (desambiguació)

Antènor (desambiguació) és el nom dels següents personatges:
* Antènor, heroi troià que participà en la Guerra de Troia.
** Els Antenòrides són els descendents d'Antènor.
* Antenor (escultor), escultor grec del segle vi aC.
* Antenor (escriptor), historiador cretenc d'època desconeguda
# Anicet Lavodrama

Richard Anicet Lavodrama Ondoma (Bangui, República Centreafricana, 4 de juliol de 1963) és un exjugador de bàsquet centreafricà. Amb 2,04 metres d'alçada, jugava en la posició de pivot.

## Carrera esportiva

Va començar jugat en l'equip de la Houston Baptist University, a la NCAA. L'any 1985 fitxa pel Clesa Ferrol de la lliga ACB, on hi juga fins al 1994, any en què l'equip gallec baixa de categoria. La temporada següent fitxa pel Fórum Filatélico, i la següent, la 95-96, juga al Joventut de Badalona, on serà tallat per Raymond Brown en el mes de gener. Després d'estar casat amb una ferrolana obté la nacionalitat espanyola, i la temporada 96-97 tornar al Fórum Filatélico, on jugarà dues temporades més fins a la seva retirada.
Abans d'obtenir la nacionalització espanyola, Lavodrama va participar amb la seva selecció natal en els Jocs Olímpics d'Estiu de 1988 a Seül.

### Retirat

Després de la seva retirada com a jugador seguirà vinculat al bàsquet, treballant en els despatxos del CB Valladolid i pels Cleveland Cavaliers primer, com a director de desenvolupament i relacions internacionals de la Federació Internacional de Bàsquet (2000-2005), i posteriorment per a l'agència de representació U1st
La filla d'Anicet, Danique Lavodrama, ha destacat com a model en les passarel·les espanyoles.

## Referències

* ↑ Anicet Lavodrama jugador a l'ACB
* ↑ «Danique Lavodrama es ya la modelo más joven que desfila en Cibeles» (en castellà). La Voz de Galicia, 22-02-2011 [Consulta: 15 juliol 2018].
# Apache CloudStack

CloudStack és un programari d'informàtica en núvol d'infraestructura com a servei de codi obert per crear, gestionar i desplegar serveis d'infraestructura en núvol. Utilitza plataformes d'hipervisor existents per a la virtualització, com ara KVM, VMware vSphere, inclosos ESXi i vCenter, XenServer/XCP i XCP-ng. A més de la seva pròpia API, CloudStack també admet l'API d'Amazon Web Services (AWS) i l'Open Cloud Computing Interface de l'Open Grid Forum.

## Història

CloudStack va ser desenvolupat originalment per Cloud.com, abans conegut com VMOps.
VMOps va ser fundada per Sheng Liang, Shannon Williams, Alex Huang, Will Chan i Chiradeep Vittal el 2008. La companyia va recaptar un total de 17,6 milions de dòlars en finançament de risc de Redpoint Ventures, Nexus Ventures i Index Ventures (Redpoint i Nexus van liderar la ronda inicial de finançament de la Sèrie A). La companyia va canviar el seu nom de VMOps a Cloud.com el 4 de maig de 2010, quan va sortir del mode sigil en anunciar el seu producte. Cloud.com tenia la seu a Cupertino, Califòrnia.
El maig de 2010, Cloud.com va llançar la major part de CloudStack com a programari lliure sota la Llicència Pública General de GNU, versió 3 (GPLv3). Van mantenir prop del 5% de propietat. Cloud.com i Citrix van donar suport a OpenStack, un altre programa de computació en núvol amb llicència d'Apache, en el seu anunci el juliol de 2010.

## Característiques clau

* Interfície d'usuari rica
* Consola VM basada en noVNC
* Alta disponibilitat integrada per a amfitrions i màquines virtuals
* Hipervisor agnòstic
* Múltiples opcions d'emmagatzematge, inclosa la compatibilitat amb el bloc i l'emmagatzematge compartit
* Gestió d'instantània
* Mesuració d'ús
* Gestió de xarxes (VLAN, grups de seguretat)
* Encaminadors virtuals, tallafocs, equilibradors de càrrega
* Suport multifunció
* LDAP, SAML, 2FA
* Xifratge d'extrem a extrem, inclòs la consola segura, el volum i el xifratge de bases de dades
* Compatibilitat amb l'API AWS

## Referències

* ↑ «Supported AWS API Calls» (en anglès). Arxivat de l'original el June 26, 2013. [Consulta: May 17, 2013].
* ↑ «OCCI Interface to CloudStack» (en anglès), 05-11-2013. [Consulta: Feb 26, 2014].
* ↑ «Company Overview» (en anglès). VMOps web site. Arxivat de l'original el January 22, 2009. [Consulta: June 1, 2013].
* ↑ «More Cash for Hot New Cloud Startup, VMOps» (en anglès). Gigaom.com, February 18, 2010. [Consulta: June 18, 2012].
* ↑ Dave Rosenberg. «Cloud.com software stack goes open source» (en anglès). Software, Interrupted. CNET News, May 4, 2010. Arxivat de l'original el October 26, 2012. [Consulta: June 18, 2012].
* ↑ «CloudStack Process Changes: Working the Apache Way» (en anglès). CloudStack, April 17, 2012. Arxivat de l'original el April 29, 2012.
* ↑ Peder Ulander. «You Are Now Free to Move About in the Cloud» (en anglès). OpenStack blog, July 22, 2010. [Consulta: June 1, 2013].
* ↑ Clark, Jack. «Nasa, Rackspace launch OpenStack cloud interoperability scheme | Cloud | ZDNet UK» (en anglès). Zdnet.co.uk, July 19, 2010. [Consulta: June 18, 2012].
# Aploneura lentisci

El pugó del llentiscle (Aploneura lentisci) és una espècie d'hemípter esternorrincs de la família Aphididae que fa que es formin agalles en les fulles del llentiscle (Pisctacia lentiscus). És l'únic àfid que forma agalles en el llentiscle i el llentiscle és el seu únic hoste. Està distribuït per tota la zona on creixen els llentiscles (des de les Illes Canàries a l'Iran).
Aquest insecte té un holocicle típic que alterna la seva vida en les fulles del llentiscle amb la de les arrels d'altres plantes hoste secundàries que són principalment poàcies.

## Referències

* http://link.springer.com/article/10.1007%2FBF02515543#page-1
# Apartaments El Castell

Els Apartaments El Castell és una obra del municipi de Sant Pere de Ribes (Garraf) protegida com a bé cultural d'interès local.

## Descripció

Es tracta d'un edifici d'apartaments aïllat, situat a la part més elevada de la urbanització de Vallpineda. El componen 90 unitats d'habitatges distribuïdes al voltant d'una àrea comuna de restaurants, botigues, bugaderia, sauna, zona d'esbarjo...., que dona a una piscina. La idea dominant de la construcció és la d'aconseguir el màxim d'independència i intimitat per a cada unitat (que té el seu propi sector d'accés, una visibilitat no obstaculitzada per cap altra unitat,.....) amb l'únic punt de contacte de l'àrea de serveis comuna. El conjunt s'articula mitjançant mòduls cúbics que segueixen un ritme esglaonat irregular ascendent. Les obertures, rectangulars, contribueixen al dinamisme de la composició

## Història

El projecte de l'edifici de "el Castell" va ser presentat al Col·legi d'Arquitectes de Barcelona el mes d'agost de l'any 1966, creat per Ricard Bofill. La construcció de l'obra es va completar el 1969.
La decoració interior fou objecte d'un projecte independent.
Inicialment la construcció era pintada en color verd, actualment ha estat substituït pel blanc

## Referències

* 1 2 3 4 «Apartaments El Castell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Anna Baríkova

Anna Pàvlovna Baríkova, rus: Анна Павловна Барыкова (Sant Petersburg, 22 de desembre de 1839 - Rostov del Don, 31 de maig de 1893) va ser una poetessa russa.
Va ser batejada amb el nom d'Anna Pàvlovna Kaménskaia, filla de Maria Kaménskaia i neta de Fiódor Petróvitx Tolstoi. Com a poetessa es va fer coneguda per un libel en vers que satiritzava sobre el tsar i per un volum de poesies dedicat a la misèria a les ciutats, amb què va guanyar-se la simpatia dels sectors revolucionaris russos. Als últims anys de la seua vida va simpatitzar amb les idees religioses de Tolstoi.

## Referències

* ↑ Anna Pavlovna Barykova Arxivat 2015-09-24 a Wayback Machine. a Highbeam.com (anglès)
* 1 2 Diccionario de las mujeres célebres, pàg. 29, d'A. Jourcin i Ph. Van Tieghem, 1970
# Assemblea de Còrdova

* Per a altres significats, vegeu «Assemblea de Còrdova de 1919».
L'Assemblea de Còrdova de va ser una reunió efectuada a Còrdova el 1933 en la qual es va abordar la proposta de la Diputació Provincial de Sevilla, presidida per Hermenegildo Casas Jiménez, per a l'elaboració d'un estatut d'autonomia per Andalusia, en el marc dels establert per la constitució espanyola de 1931 promulgada durant la Segona República. La reunió, que va comptar amb l'assistència de Blas Infante, fou un relatiu fracàs, ja que s'esperava l'assistència de més d'assembleistes i perquè es van retirar la major part dels representants de les províncies d'Almeria, Huelva, Granada i Jaén.

## Referències

* ABC. Crònica de l'esdevingut en l'assemblea el 31 de gener de 1933. 1, 2, y 3.

## Enllaços externs

* Bases para el Estatuto de Autonomía de Andalucía de 1933 a viquidites en castellà
# Argyle (Minnesota)

Argyle és una població dels Estats Units a l'estat de Minnesota. Segons el cens del 2000 tenia 656 habitants.

## Demografia

Segons el cens del 2000, Argyle tenia 656 habitants, 255 habitatges, i 179 famílies. La densitat de població era de 164,5 habitants per km².
Dels 255 habitatges en un 33,3% hi vivien nens de menys de 18 anys, en un 63,5% hi vivien parelles casades, en un 4,7% dones solteres, i en un 29,8% no eren unitats familiars. En el 28,2% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,3% tenia menys de 18 anys, un 4,6% entre 18 i 24, un 24,5% entre 25 i 44, un 22,4% de 45 a 60 i un 19,2% 65 anys o més.
L'edat mediana era de 39 anys. Per cada 100 dones de 18 o més anys hi havia 89,4 homes.
La renda mediana per habitatge era de 36.154 $ i la renda mediana per família de 42.361 $. Els homes tenien una renda mediana de 31.985 $ mentre que les dones 19.688 $. La renda per capita de la població era de 15.974 $. Entorn del 13,6% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Argyle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Argyle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Arenas del Rey

Arenas del Rey és un municipi andalús situat en la part centre-sud de la comarca de Alhama (província de Granada).
Aquesta localitat limita amb els municipis de Cacín, Agrón, Jayena, Alhama de Granada, Fornes i Játar. L'ajuntament comprèn els nuclis de població d'Arenas del Rey i el Poblado de los Bermejales (situat al costat de l'Embassament de los Bermejales).
Arenas del Rey està enclavat en el vessant nord del Parc Natural Sierras de Tejeda, Almijara i Alhama, en la vall del riu Cacín.

## Demografia

Evolució demogràfica :
| 1930 | 1940 | 1950 | 1960 | 1970 | 1981 | 1991 | 2001 | 2005 | 2006 |
| 1578 | 2049 | 2337 | 2010 | 1499 | 2174 | 2065 | 1990 | 2157 | 2202 |
# Assot

Assot és un grup de sludge metal i death 'n' roll català format per músics provinents de l'escena hardcore punk de mitjans de la dècada del 1990. Les seves lletres estan relacionades amb paisatges i llegendes del massís de Montseny i ha compartit escenari amb grups com Obituary i Brujería.

## Discografia

* Bullen les calderes (Dolmen Records, 2012)
* Assot / Ósserp (compartit, 2014)
* Territori hostil (autoeditat, 2015)
* Ósserp / Assot / Sotaterra / Godmode (compartit, 2017)

## Referències

* ↑ de Haro, Rubén. «Cualquier propuesta que implique dar voz a la escena local y underground es imprescindible para poder continuar haciendo girar la rueda». Science of Noise, 28-10-2019. [Consulta: 27 gener 2024].
* ↑ Vila, Albert. «La vida diaria te arrastra, es lo que les pasa a las bandas amateur» (en castellà). Science of Noise, 17-07-2017. [Consulta: 27 gener 2024].
* ↑ Vila, Albert. «La segunda edición del Metalcat Fest se salda con cuatro bolazos y una positiva respuesta del público» (en castellà). Science of Noise, 07-11-2019. [Consulta: 27 gener 2024].
* ↑ «El grup Assot de Breda enregistra el seu primer disc». Nació Baix Montseny, 16-01-2013. [Consulta: 27 gener 2024].
* ↑ Tuset, Eduard. «Bullen les calderes» (en castellà). Mondo Sonoro, 02-03-2013. [Consulta: 27 gener 2024].
* ↑ Altadill, Ricard. «El mètal no s'oxida davant la pandèmia». Enderrock.cat, 16-02-2021. [Consulta: 27 gener 2024].
# Corera

Corera és un municipi de la Rioja, a la regió de la Rioja Mitjana. El 2020 tenia 256 habitants.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].